
211. Καθορισμός ανώτατου αριθμού προσωπικού, με σύμβαση Ερ¬ 

γασίας Ιδιωτικού Δικαίου, που θα έχει το δικαίωμα να προσ¬ 
λαμβάνει η Στρατιωτική Υπηρεσία Κατασκευής Έργων Ανα- 
ουγίφστήσεως (ΣΥΚΕΑ) του Υπουργείου Εθνικής Άμυ¬ 
νας. .. 1 

212. Τροποποίηση των διατάξεων του Π.Δ. 248/87 «Μεταφορά 

Κρατικών Παιδικών Σταθμών και Κρατικού Βρεφονηπιακού 
Σταθμού» . 2 

213. Οργανισμοί που θα αναλάβουν την οργάνωση και λειτουργία 

των Παιδικών Εξοχών για το έτος 1988. 3 

214. Αύξηση των εφάπαξ βοηθημάτων που χορηγεί το Ταμείο 

Προνοίας Εργοληπτών Δημοσίων Έργων, ως και αύξηση 
των ετήσιων εισφορών των μελών του. 4 

215. Τροποποίηση του άρθρου 16 του καταστατικού του Ταμείου 

Προνοίας Δικηγόρων Ναυπλίου. 5 


216. Βαθμολογική και μισθολογική εξέλιξη μετατασσομένου Επι¬ 
στημονικού Συνεργάτη σε θέση Ειδικού Διοικητικού- 
Τεχνικού Προσωπικού της Ανώτατης Βιομηχανικής Σχολής 
Θεσσαλονίκης, σύμφωνα με τις διατάξεις των άρθρων 35 & 


37 του Ν. 1268/1982. 6 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο Π.Δ. 59/88 αρμοδιότητας Υπουργ. Με¬ 
ταφορών και Επικ/νιών. 7 

Διόρθωση σφάλματος στο Π.Δ. 204/88, αρμοδιότητας Υπουργείου 
Εθν. Παιδείας και θρ/των. 8 


ΠΡΟΕ ΔΡΙΚΑ ΔΙΑΤ ΑΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 211 (1) 


Καθορισμός ανωτάτου αριθμού προσωπικού, με σύμφαση Εργασίας Ιδι¬ 
ωτικού Δικαίου, που θα έχει το δικαίωμα να προσλαμβάνει η Στρατι¬ 
ωτική Υπηρεσία Κατασκευής Έργων Ανασυγκροτήσεως (ΣΥΚΕΑ) 
ίου Υπουργείου Εθνικής Άμυνας. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

«· Τις διατάξεις του Ν.Δ. 1007/71 «περί οργανώσεως Στρατιωτι¬ 
κής Υπηρεσίας Κατασκευής Έργων Ανασυγκροτήσεως» (ΦΕΚ 209/ 
21.10.71 τεύχος Α"). 

β. Τις διατάζεις του άρθρου 13 του Νόμου 1735/87 «Προσλήψεις 
οτο δημόσιο τομιέα, κοινωνικός έλεγχος στη δημόσια διοίκηση, πολιτικά 
δικαιώματα και άλλες διατάξεις» (ΦΕΚ 195/11.11.87), οι οποίες πα- 
Ρ ε χουν τη δυνατότητα πρόσληψης προσωπικού μ» την έκδοση Προεδρι¬ 
κού Διατάγματος. 


γ. Την υπ’ αριθ. Πρωτ. Υ. 1338 Α/30.9.87 απόφαση Πρωθυπουρ¬ 
γού «περί αναθέσεως αρμοδιοτήτων στον Αναπληρωτή Υπουργό Εθνι¬ 
κής Άμυνας» (ΦΕΚ 535/5.10.87 τεύχος Α'). 

δ. Την 106/1988 γνωμοδότηση του Συμβουλίου της Επικράτειας 
μετά από πρόταση των Υπουργών Οικονομικών - Προεδρίας της Κυ¬ 
βέρνησης και του Αναπληρωτή Υπουργού Εθνικής Άμυνας, αποφασί¬ 
ζουμε: 

Άρθρο 1 

Για την εκτέλεση των εγκρινομένων κατ’ έτος προγραμμάτων έρ¬ 
γων, που αναλαμβάνει η Στρατιωτική Υπηρεσία Κατασκευής Έργων 
Ανασυγκροτήσεως (Σ.Υ.Κ.Ε.Α.), Συγκοινωνιακά, οικοδομικά. Στρατι¬ 
ωτικά, αεροδρόμια κ.λπ., για λογαριασμό οποιοσδήποτε Υπουργείου ή 
Δήμου ή Κοινότητας ή Νομικού Προσώπου Δημοσίου ή Ιδιωτικού Δι¬ 
καίου, καθορίζεται σε χίλια (1.000) άτομα ο αριθμός προσωπικού, που 
μπορεί να προσλαμβάνει η Σ.Υ.Κ.Ε.Α., με σχέση εργασίας ιδιωτικού δι¬ 
καίου, όπως στο παρακάτω άρθρο αναφέρονται, η οποία θα διέπεται 
από τις διατάξεις του Κεφ. Δ του Νόμου 993/79 (ανάγκες εποχιακές, 
περιοδικές ή πρόσκαιρες), όπως τροποποιήθηκε με το Νόμο 1735/87. 

Άρθρο 2 

1. Το Προσωπικό του άρθρου 1 κατανέμεται, κατά κατηγορία εκπαί¬ 
δευσης, ως εξής: 

α. Πτυχιούχοι ανωτάτων εκπαιδευτικών ιδρυμάτων (Α.Ε.Ι.) άτομα 
60. 

β. Πτυχιούχοι τεχνολογικών εκπαιδευτικών ιδρυμάτων άτομα 40. 

γ. Προσωπικό Σχολών Τομέων ή Τμημάτων (γενική, τεχνική δευτε¬ 
ροβάθμια εκπαίδευση) άτομα 700. 

δ. Προσωπικό Διοικητικής φύσεως. Γραφείς - Δακτυλογράφοι - Ελε¬ 
γκτές Εργασίας (γενική, τεχνική δευτεροβάθμια εκπαίδευση), άτομα 
60. 

ε. Λοιπό βοηθητικό προσωπικό υποχρεωτικής εκπαίδευσης άτομα 
140. 

2. Ο προσδιορισμός των ειδικοτήτων θα καθορίζεται κάθε φορά ανά¬ 
λογα με τις ανάγκες στην προκήρυξη πρόσληψης προσωπικού. 

Άρθρο 3 

Στον Αναπληρωτή Υπουργό Εθνικής Άμυνας, αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 9 Μαΐου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ Ο ΑΝΑΠΛΗΡΩΤΗΣ ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΑΜΥΝΑΣ 

ΑΠΟΣΤΟΛΟΣ ΚΑΚΛΑΜΑΙΜΗΣ ΣΤΑΘΗΣ ΓΙΟΤΑΣ 

0 ΥΠΟΥΡΓΟΣ 
ΟΙΚΟΝΟΜΙΚΟΝ 

ΔΗΜΗΤΡΗΣ ΤΣΟΒΟΛΑΣ 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 212 (2) 

Τροποποίηση ίων διατάξεων του Π.Δ. 248/87 «Μεταφορά Κρατικών 
Παιδικών Σταθμών και Κρατικού Βρεφονηπιακού Σταθμού». 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 1 του Ν.Δ. 3045/54 «περί ιδρύσεως Εθνικών Ορφα¬ 
νοτροφείων, Οικοτροφείων κ.λπ.» (ΦΕΚ 237/54 τ. Α'). 

β) Του άρθρου 12 τμυ Ν. 1431/84 «Ρύθμιση θεμάτων φορέων Κοιν. 
Πρόνοιας - Παιδ. Προσ'τασίας και άλλες διατάξεις» (ΦΕΚ 46/84 τ. Α'). 

γ) Των άρθρων 23 (παρ. 1 εδ. στ’) και 24 (παρ. 5) του Ν. 1558/85 
«Κυβέρνηση και Κυβερνητικά όργανα» (ΦΕΚ 137/85 τ. Α'). 

δ) Των άρθρων 1, 2, 5 και 7 του Π.Δ/τος 437/85 «Καθορισμός και 
ανακατανομή των αρμοδιοτήτων των Υπουργείων» (ΦΕΚ 157/85 τ. 

Α')· 

2. Την αριθ. 1358/2.10.87 απόφαση του Πρωθυπουργού και του 
Υπουργού Υγείας, Πρόνοιας και Κοινωνικών Ασφαλίσεων «Ανάθεση 
αρμοδιοτήτων στους Υφυπουργούς Υγείας, Πρόνοιας και Κοιν. Ασφαλί¬ 
σεων»-(ΦΕΚ 535/5.10.87 τ. Β'). 

3. Την αριθ. 2389/13.2.87 απόφαση του Πρωθυπουργού και του 
Υπουργού Οικονομικών «Ανάθεση αρμοδιοτήτων στον Υφυπουργό Οι¬ 
κονομικών» (ΦΕΚ 81/87 τ. Β'). 

4. Την αριθ. 88/88 γνωμοδότηση του Συμβουλίου Επικράτειας με 
πρόταση του Υπουργού Προεδρίας της Κυβέρνησης και των Υφυπουρ¬ 
γών Οικονομικών και Υγείας, Πρόνοιας και Κοιν. Ασφαλίσεων, αποφα¬ 
σίζουμε: 

Άρθρο μόνο 

Καταργείται το άρθρο 5 του Π.Δ/τος 248/87 «Μεταφορά Κρατι¬ 
κών Παιδικών Σταθμών και Κρατικού Βρεφονηπιακού Σταθμού» (ΦΕΚ 
110 τ. Α') και επανέρχεται σε ισχύ το προ της καταργούμενης διατά- 
ξεως ισχύον καθεστώς. 

Στην Υφυπουργό Υγείας, Πρόνοιας και Κοιν. Ασφαλίσεων, αναθέ¬ 
τουμε τη δημοσίευση και εκτέλεση του παρόντος διατάγματος. 

Αθήνα, 9 Μαΐου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ Ο ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΑΠΟΣΤΟΛΟΣ ΚΑΚΛΑΜΑΝΗΣ ΣΠΥΡΟΣ ΚΑΛΟΥΔΗΣ 

Η ΥΦΥΠΟΥΡΓΟΣ 

ΥΓΕΙΑΣ ΠΡΟΝ. & ΚΟΙΝ. ΑΣΦΑΛΙΣΕΩΝ 

ΣΥΛΒΑ ΑΚΡΙΤΑ 
-*- 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ .213 (3) 

Οργανισμοί που θα αναλάβουν την οργάνωση και λειτουργία των Παι¬ 
δικών Εξοχών για το έτος 1988. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 3 παρ. 2 του Νόμου 749/48 «Περί Παιδικών Εξοχών 
και Ειδικών Εστιών Σιτίσεων Παίδων» (ΦΕΚ 200 τ.Α'). 

2. Το άρθρο 1 παρ. 1 εδαφ. (δ) του Ν.Δ. 1379/73 «Περί Συμβου¬ 
λίων και Επιτροπών αρμοδιότητας Υπουργείου Κοινωνικών Υπηρε¬ 
σιών» (ΦΕΚ 87/73 τ.Α'). 

3. Το άρθρο 23 (παρ. 1 εδαφ. στ') του Ν. 1558/85 «Κυβέρνηση και 
Κυβερνητικά Όργανα» (ΦΕΚ 137/85 τ. Α'). 

4. Το άρθρο 7 του Π.Δ/τος 437/1985 «Ανακατανομή αρμοδιοτή¬ 
των των Υπουργείων» (ΦΕΚ 157/19.9.85 τ.Α'). 

5. Την απόφαση του Πρωθυπουργού και του Υπουργού Υγείας, Πρό¬ 
νοιας και Κοινωνικών Ασφαλίσεων αριθ. 1358/87 «Ανάθεση αρμοδιο¬ 
τήτων στους Υφυπουργούς Υγείας, Πρόνοιας και Κοινωνικών Ασφαλί¬ 
σεων» (ΦΕΚ 535/87 τ.Β'). 

6. Ιην αριθ. 195/9.3.88 γνωμοδότηση του Συμβουλίου της Επι¬ 
κράτειας με πρόταση της Υφυπουργού Υγείας, Πρόνοιας και Κοινωνι¬ 
κών Ασφαλίσεων, αποφασίζουμε: 

Άρθρο Μόνο 

Το Πατριωτικά Ίδρυμα Κοινωνικής Πρόνοιας και Αντιλήψεως 
(ΙΙΙΚΠΑ) και το Κοινωνικό Κέντρο Οικογένειας και Νεότητος (ΚΚΟΝ) 


αναλαμβάνουν την οργάνωση και λειτουργία των Παιδικών Εξοχών 
του Κρατικού Προγράμματος, αρμοδιότητας Υπουργείου Υγείας, Πρό¬ 
νοιας και Κοινωνικών Ασφαλίσεων κατά την περίοδο 1988. 

Στην Υφυπουργό Υγείας, Πρόνοιας και Κοινωνικών Ασφαλίσεων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 9 Μαΐου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Η ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΣΥΛΒΑ ΑΚΡΙΤΑ 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 214 (3 ) 

Αύξηση των εφάπαξ βοηθημάτων που χορηγεί το Ταμείο Προνοίας Ερ¬ 
γοληπτών Δημοσίων Έργων, ως και αύξηση των ετήσιων εισφορών 

των μελών του. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 8 του άρθρου 2 του Ν.Δ. 75/1946 «περί 
συστάσεως Ταμείου Προνοίας Εργοληπτών Δημοσίων Έργων» (ΦΕΚ 
261/Α/46). 

2. Τις διατάξεις της παρ. 3 του άρθρου 21 του Ν. 1276/1982 
(ΦΕΚ 100 τ.Α'). 

3. Τις διατάξεις του άρθρου 5 του Π.Δ. 437/85 (ΦΕΚ 157 τ.Α'). 

4. Τις διατάξεις του άρθρου 113 παρ. 2 εδ. α' του Π.Δ/τος 544/ 
1977 (ΦΕΚ 178 τ.Α') όπως αντικαταστάθηκαν με το άρθρο 2 παρ. 1 
του Ν. 728/1977 (ΦΕΚ 316 τ.Α'). 

5. Τις διατάξεις των άρθρων 23 παρ. 1 στοιχ. στ', 24 παρ. 1 και 2 
στοιχ. γ’, 26 παρ. 1 και 27 παρ. 1 στοιχ. δ’ του Ν. 1558/85 (ΦΕΚ 
137 τ.Α'). 

6. Τη 1358/2.10.87 Κοινή Απόφαση του Πρωθυπουργού και του 
Υπουργού Υγείας, Πρόνοιας και Κοινωνικών Ασφαλίσεων (ΦΕΚ 535 
τ.Β'). 

7. Τη γνώμη του Συμβουλίου Κοινωνικής Ασφάλειας που διατυπώ¬ 
θηκε κατά την 75η/30.12.87 συνεδρίασή του της ΚΔ' περιόδου. 

8. Τη σύμφωνη γνώμη του Δ.Σ. του Ταμείου Προνοίας Εργοληπτών 
Δημοσίων Έργων, που λήφθηκε κατά την 32η/7.9.1987 συνεδρίασή 
του. 

9. Την 189/1988 γνωμοδότηση του Συμβουλίου της Επικράτειας 
μετά από πρόταση του Υφυπουργού Υγείας, Πρόνοιας και Κοινωνικών 
Ασφαλίσεων, αποφασίζουμε: 

Άρθρο 1 

1. Το πλήρες εφάπαξ βοήθημα που παρέχεται από το Ταμείο Προ¬ 
νοίας Εργοληπτών Δημοσίων Έργων, στους ασφαλισμένους του, οι 
οποίοι εξέρχονται από το επάγγελμα για οποίοδήποτε λόγο, μετά τη συ¬ 
μπλήρωση τριάντα πέντε (35) χρόνων ασφάλισης, καθορίζεται ως ακο¬ 
λούθως: 

α) Για τους ασφαλισμένους Εργολήπτες Δημοσίων Έργων, Γ και Δ 
τάξης, ως και τους μετόχους υπαλλήλους του Ταμείου και των Εργολη¬ 
πτικών Οργανώσεων από του 6ου βαθμού συμπεριλαμβανομένων και 
πάνω, σε ένα εκατομμύριο πεντακόσιες ενενήντα χιλιάδες (1.590.000) 
δραχμές. 

β) Για τους λοιπούς ασφαλισμένους του Ταμείου, σε ένα εκατομμύριο 
τριακόσιες εξήντα χιλιάδες (1.360.000) δραχμές. 

2. Σε περίπτωση κατά την οποία ο συνολικός χρόνος ασφάλισης 
οποιοσδήποτε από τους παραπάνω ασφαλισμένους είναι μικρότερος των 
τριάντα πέντε (35) χρόνων και εφόσον συντρέχουν οι προϋποθέσεις του 
άρθρου 1 του Β.Δ. της 13/29.3.47 «περί χορηγιών του Ταμείου Προ¬ 
νοίας Εργοληπτών Δημοσίων Έργων», όπως ισχύει μετά τις τροποποι¬ 
ήσεις και συμπληρώσεις αυτού, ο ασφαλισμένος δικαιούται τόσων τρια- 
κοστών πέμπτων του πλήρους εφάπαξ βοηθήματος, όσα και τα χρονιά 
της ασφάλισής του. 

3. Χρόνος ασφάλισης πέραν των 35 ετών δεν αναγνωρίζεται. 

Άρθρο 2 

Η παράγραφος 1 περιπτώσεις α, αα, ββ του άρθρου 4 του Ν.Δ. 75/ 
1946 όπως αντικαταστάθηκε με το άρθρο 21 του Ν. 1276/1982 και 
ισχύει σήμερα αντικαθίστανται ως εξής: 

α) Ετήσιες εισφορές των Εργοληπτών Δημοσίων Έργων οι οποίες 
καθορίζονται ως εξής: 

αα) Για τους εργολήπτες που έχουν πτυχίο Α’ χαι Β' τάξης δρχ. 
4.500 το χρόνο. 

ββ) Για τους εργολήπτες που έχουν πτυχίο Γ' χαι Δ' τάξης δρχ. 
6.000 το χρόνο. 

Η ισχύς της παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Υγείας, Πρόνοιας και Κοινωνικών Ασφαλίσεων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 9 Μαΐου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΦΥΠΟΥΡΓΟΣ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΝΙΚ. ΡΙΖΟΓΙΑΝΝΗΣ 

-♦- 

Τροποποίηση του άρθρου 16 του καταστατικού του Ταμείου Προνοίας 
Δικηγόρων Ναυπλίου. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 1 και 2 του άρθρου 1 του Α.Ν. 87/1936 
(ΦΕΚ 390 τ.Α'). 

2. Τις διατάξεις της παρ. 1 του άρθρου 1 του Ν. 753/1948 (ΦΕΚ 
203 τ.Α’). 

3. Τις διατάξεις του άρθρου 5 του Π. Δ/τος 437/1985 (ΦΕΚ 157 
τ.Α'). 

4. Τις διατάξεις του άρθρου 113 παρ. 2 εδ. α’ του Π. Δ/τος 544/ 
1977 (ΦΕΚ 178 τ.Α'), όπως οιντικαταστάθηκαν με το άρθρο 2 παρ. 1 
του Ν. 728/1977 (ΦΕΚ 316 τ.Α’). 

5. Τις διατάξεις του άρθρου 30 του Ν. 1275/1982 (ΦΕΚ 100 
τ.Α'), όπως συμπληρώθηκαν με τις διατάξεις του άρθρου 43 του Ν. 
1469/1984 (ΦΕΚ 111 τ.Α’). 

6. Τις διατάξεις των άρθρων 23 παρ. 1 στοιχ. στ', 24 παρ. 1 και 2 
στοιχ. γ', 26 παρ. 1 και 27 παρ. 1 στοιχ. δ' του Ν. 1558/1985 (ΦΕΚ 
137 τ.Α'). 

7. Τη 1358/2.10.87 κοινή απόφαση του Πρωθυπουργού και του 
Υπουργού Υγείας, Πρόνοιας και Κοινωνικών Ασφαλίσεων (ΦΕΚ 535 
τ.Β'). 

8. Τη γνώμη του Συμβουλίου Κοινωνικής Ασφάλειας, που διατυπώ¬ 
θηκε κατά την 74η/23.12.1987 συνεδρίασή του της ΚΔ’ περιόδου. 

9. Τη 220/1988 γνωμοδότηση του Συμβουλίου της Επικράτειας 
μετά από πρόταση του Υφυπουργού Υγείας, Πρόνοιας και Κοινωνικών 
Ασφαλίσεων, αποφασίζουμε: 

Άρθρο Μόνο. 

Κυρώνεται η από 12.2.1987 απόφαση της Γενικής Συνέλευσης των 
μελών του Δικηγορικού Συλλόγου Ναυπλίου για την τροποποίηση του 
άρθρου 16 του καταστατικού του Ταμείου Προνοίας Δικηγόρων Ναυ¬ 
πλίου που κυρώθηκε με το από 19/25.10.1938 Β. Δ/γμα (ΦΕΚ 397 
τ.Α), η οποία έχει ως εξής: 

Το άρθρο 16 του καταστατικού του Ταμείου Προνοίας Δικηγόρων 
Ναυπλίου, όπως αυτό τροποποιήθηκε και ισχύει με τα Β. Δ/γματα της 
12.2.1949 (ΦΕΚ 63 τ.Α') της 24.8.1955 (ΦΕΚ 226 τ.Α'), 776/ 
1963 (ΦΕΚ 232 τ.Α’) και 835/1966 (ΦΕΚ 219 τ.Α') και των Π. Δ/ 
των 632/1977 (ΦΕΚ 208 τ.Α'), 540/19.5.1981 (ΦΕΚ 141 τ.Α') 
τροποποιείται ως εξής: 

* Αρθρο 16: 

1· Στους εξερχομένους από την ενεργό άσκηση του Δικηγορικού λει- 
τουργήμαπος από την 1.1.1987 και εφεξής μετόχους του Ταμείου, κα¬ 
ταβάλλεται εφάπαξ χρηματική παροχή (βοήθημα εξόδου), η οποία είναι 
«νάλογη με τον αριθμό των ετών της συμμετοχής τους στο Ταμείο μετά 
από την ίδρυσή του (25.10.1938). 

2. Γι α κάθε χρόνο άσκησης της υπηρεσίας τους, καταβάλλεται στους 
τξερχόμενους μετόχους του ταμείου το ποσό των δραχμών τριάντα χι¬ 
βάδων (30.000). 

3. Χρόνος μεγαλύτερος των 35 ετών δεν λαμβάνεται υπόψη για τον 
Απολογισμό του εφάπαξ βοηθήματος. Χρονικό διάστημα μεγαλύτερο 
τ ων έξι (6) μηνών λογίζεται πλήρες έτος. 

4. Σε περίπτωση θανάτου του μετόχου, το δικαιούμενο εφάπαξ βοη- 
ΊΒ® καταβάλλεται από το Ταμείο στους νόμιμους κληρονόμους του: α) 


σύζυγο και τέκνα του, β) (ανιόντες και γ) άγαμες αδελφές κατά την πα¬ 
ραπάνω σειρά α, β, γ και κατά τη νόμιμη διαδοχή τους. 

Σε περίπτωση διαθήκης του, σύμφωνα με τα όσα ορίζονται σ’ αυτή. 

5. Στον αποχωρούντα μέτοχο λόγω σωματικής ή πνευματικής «ανι¬ 
κανότητας χορηγείται εφάπαξ χρηματικό βοήθημα, σύμφωνα με τις 
διατάξεις του εδ. α' της παρ. 3 του άρθρου 2 και της παρ. 2 του άρθρου 
16, με την προϋπόθεση όμως ότι έχει καταστεί παντελώς ανίκανος για 
την άσκηση του δικηγορικού λειτουργήματος. 

6. Για τις παραπάνω προϋποθέσεις αποφασίζει η Διοικητική Επι¬ 
τροπή του Ταμείου μετά από γνωμάτευση τριών γιατρών που διορίζο¬ 
νται από αυτή και η σχετική δαπάνη βαρύνει κατά το ήμισυ τον πάσχο- 
ντα αιτούντα μέτοχο. 

7. Από το καταβαλλόμενο σύμφωνα με τα παραπάνω εφάπαξ χρημα¬ 
τικό βοήθημα, εκπίπτεται το ληφθέν προσωρινό βοήθημα σύμφωνα με 
τις διατάξεις του άρθρου 10 του καταστατικού και κάθε άλλη οφειλή του 
μετόχου προς το ταμείο που απορρέει από την ασφαλιστική του σχέση. 

8. Απαγορεύεται η εκχώρηση και η κατάσχεση κάθε παροχής του 
Ταμείου προς τους μετόχους του. 

Κατ’ εξαίρεση επιτρέπεται η κατάσχεση του 1/4 του δικαιουμένου 
εφάπαξ χρηματικού βοηθήματος λόγω διατροφής ανιόντων κατιόντων 
και συζύγου, κατόπιν αδείας του Προέδρου Πρωτοδικών ή οποιασδή- 
ποτε οφειλής προς το Δημόσιο. 

9. Το Ταμείο δικαιούται να συμψηφίζει ολόκληρο το ποσό του εφάπαξ 
χρηματικού βοηθήματος ή άλλης παροχής με κάθε απαίτησή του που 
απορρέει από την ασφαλιστική σχέση του μετόχου με το Ταμείο και σε 
περίπτωση θανάτου του μετόχου από τα δικαιούχα πρόσωπα, σύμφωνα 
με τα οριζόμενα στο παρόν καταστατικό». 

Στον Υφυπουργό Υγείας, Πρόνοιας και Κοινωνικών Ασφαλίσεων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 9 Μαΐου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΦΥΠΟΥΡΓΟΣ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΝΙΚ. ΡΙΖΟΓΙΑΝΝΗΣ 
-♦- 

Βαθμολογική και μισθολογική εξέλιξη μεταταασομένου Επιστημονικού 

Συνεργάτη σε θέση Ειδικού Διοικητικού-Τεχνικού Προσωπικού της 

Ανώτατης Βιομηχανικής Σχολής Θεσσαλονίκης, σύμφωνα με τις 

διατάξεις των άρθρων 35 & 37 του Ν. 1268/1982. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 35 και 37 (παράγραφος 2, εδάφιο δεύ¬ 
τερο) του Νόμου 1268/1982 (ΦΕΚ 87). 

2. Την απόφαση Η. 5822/1987 του Πρωθυπουργού και του Υπουρ¬ 
γού Εθνικής Παιδείας και θρησκευμάτων, με τίτλο «αρμοδιότητες υφυ¬ 
πουργών ΥΠ.Ε.Π.Θ.» (ΦΕΚ 528 Β'). 

3. Την απόφαση 1358/2.10.87 του Πρωθυπουργού και του Υπουρ¬ 
γού Υγείας, Πρόνοιας και Κοινωνικών Ασφαλίσεων (ΦΕΚ 535/87 
τ.Β'). 

4. Την υπ’ αριθμόν 6/1988 γνωμοδότηση του Συμβουλίου της Επι¬ 
κράτειας, με πρόταση του Υπουργού Προεδρίας της Κυβέρνησης και 
των Υφυπουργών Εθνικής Παιδείας και θρησκευμάτων και Υγείας, 
Πρόνοιας και Κοινωνικών Ασφαλίσεων, αποφασίζουμε: 

Άρθρο μόνο 

1. Η ειδική προσωρινή θέση Ειδικού Διοικητικού-Τεχνικού Προσω¬ 
πικού (Ε.Δ.Τ.Π.), που συστήθηκε με την Υπουργική Απόφαση Β1/ 
448/24.7.1987 (ΦΕΚ 432 Β'), στο Τμήμα Διοίκησης Επιχειρήσεων 
της Ανωτάτης Βιομηχανικής Σχολής Θεσσαλονίκης, για τη μετάταξη 
Επιστημονικού Συνεργάτη, κατατάσσεται στην κατηγορία ΑΤ, με βαθ¬ 
μούς 7ο-2ο. 

2. Η βαθμολογική κατάταξη και εξέλιξη του μετατασσόμενου ενερ- 
γείται σύμφωνα με τις διατάξεις του Π.Δ. 484/1984 (ΦΕΚ 173). 

3. Για τη μισθολογική εξέλιξη του μετατασσομένου εφαρμόζονται οι 
διατάξεις του Νόμου 1505/1984 (ΦΕΚ 194). Η κατάταξη του μετα¬ 
τασσομένου υπαλλήλου στα μισθολογικά κλιμάκια της παρ. 5 του άρ¬ 
θρου 3 του νόμου 1505/1984 γίνεται με βάση το συνολικό χρόνο υπη¬ 
ρεσίας, όπως αυτός ορίζεται στο άρθρο 16 του νόμου αυτού. 

Η τυχόν προκύπτουσα επιπλέον διαφορά μεταξύ καταβαλλομένων 


1844 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


και δικαιουμένων αποδοχών, κατά την ημέρα της μετάταξής του, δια¬ 
τηρείται ως προσωπική διαφορά στο μισθολογικό κλιμάκιο (μ.κ.) κατά¬ 
ταξής του και μειώνεται κάθε φορά κατά το ποσό της αύξησης που θα 
παίρνει μετά την κατάταξή του σε μ.κ., από τη χορήγηση επόμενων μ.κ. 
ή χρονοεπιδόματος, μέχρι την εξαφάνισή της. 

4. Ο μετατασσόμενος υπάγεται στους ασφαλιστικούς φορείς στους 
οποίους υπάγονται και τα λοιπά μέλη του Ε.Δ.Τ.Π. 

Στον Υφυπουργό Εθνικής Παιδείας και θρησκευμάτων, (αναθέτουμε 
τη δημοσίευση και εκτέλεση του παρόντος διατάγματος. 

Αθήνα, 9 Μαΐου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΙ Ο ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ ΠΡΟΝ. 8> ΚΟΙΝ. ΑΣΦΑΛΙΣΕΩΝ 

ΑΠΟΣΤΟΛΟΣ ΚΑΚΛΑΝΙΑΝΗΣ Ν. ΡΙΖΟΓΙΑΝΝΗΣ 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΙΑΝΝΗΣ ΚΟΝΣΤΑΝΤΙΝΙΔΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στο Π.Δ. 59/1988 που δημοσιεύθηκε στο ΦΕΚ 22/Α/1988, διορ¬ 
θώνεται η ημερομηνία της παρ. 1 του άρθρου 2 αυτού από το εσφαλμένο 
«1η Ιουλίου 1983» στο ορθό «1η Ιουλίου 1993». 

(Από το Υπουργείο Μεταφορών και Επικοινωνιών) 


Στο 204 Π.Δ. που αφορά την ίδρυση ενορίας του Ιερού Ενοριακού 
Ναού Αγίων Κωνσταντίνου & Ελένης, Δήμου Μεταμορφώσεως της Ιε- 
ράς Μητροπόλεως Αττικής, που δημοσιεύτηκε στο ΦΕΚ τ.Α' 87/ 
9.5.88, επιφέρεται διόρθωση σφάλματος στο άρθρο μόνο, από το λαν¬ 
θασμένο «της Ιεράς Μητροπόλεως Θεσσαλονίκης» στο ορθό «της Ιεράς 
Μητροπόλεως Αττικής». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΤΑ·Ε!° 


